КОМИ РЕСПУБЛИКАСА ЮРАЛЫСЬЛÖН ИНДÖД

**«КОМИ РЕСПУБЛИКАЛЫ 90 ВО» казьтöд пас йылысь**

«Коми Республикаын наградаяс да ошкöмъяс йылысь» Коми Республикаса Оланпас серти да Коми Республика водзын заслугаясысь гражданаöс ошкöм могысь шуа:

1. Лöсьöдны «КОМИ РЕСПУБЛИКАЛЫ 90 ВО» казьтöд пас.

2. Вынсьöдны:

1) «КОМИ РЕСПУБЛИКАЛЫ 90 ВО» казьтöд пас йылысь положение (водзö – казьтöд пас) 1 №-а содтöдын индöм серти да сiйöс опишитöмсö 2 №-а содтöдын индöм серти;

2) «КОМИ РЕСПУБЛИКАЛЫ 90 ВО» казьтöд пас дорö эскöданпас опишитöмсö да бланок формасö (водзö – эскöданпас) 3 №-а содтöдын индöм серти.

3. Коми Республикаса Юралысьлöн да Коми Республикаса Правительстволöн Администрациялы лöсьöдны эскöданпасъяс, казьтöд пасъяс да на дорö футляръяс 500 экземпляр тиражöн.

4. Коми Республикаса сьöм овмöс министерстволы могмöдны сьöмöн тайö Индöд збыльмöдöмкöд йитчöм рöскодсö.

5. Тайö Индöдыс вынсялö 2011 вося лöддза-номъя тöлысь 1 лунсянь, 3 да 4 пунктъяс кындзи, кутшöмъяс вынсялöны сiйöс кырымалан лунсянь.

Коми Республикаса Юралысь В.Гайзер

Сыктывкар

2011 вося рака тöлысь 28 лун

39 №

ВЫНСЬÖДÖМА   
Коми Республикаса Юралысьлöн

2011 во рака тöлысь 28 лунся 39 №-а Индöдöн

(1 №-а содтöд)

«КОМИ РЕСПУБЛИКАЛЫ 90 ВО» казьтöд пас йылысь

**ПОЛОЖЕНИЕ**

1. «КОМИ РЕСПУБЛИКАЛЫ 90 ВО» казьтöд пас (водзö – казьтöд пас) лöсьöдöма Коми Республикалöн историяын гöгрöс пас – сiйöс лöсьöдан лунсянь 90 во тырöм кыпыда пасйöмкöд йитöдын.

Казьтöд пас оз ло Коми Республикаса государственнöй наградаöн.

2. Казьтöд пас сетöны гражданалы, кодъясöс йöзыс пыдди пуктöны, гражданство вылö видзöдтöг, кодъяслöн уджсикас серти уджыс вайис Коми Республикалы тöдчана вермöмъяс да кодъяс асланыс уджöн, а сiдзжö государственнöй, общественно-политическöй, научнöй да мукöд уджöн пуктiсны тöдчана пай Коми Республикаöс социальнöя да экономика боксянь сöвмöдöмö да сылысь йöзсö духовно-нравственнöя озырмöдöмö. Казьтöд пас сiдзжö сетöны Коми Республикалысь нималöмсö паськöдöмысь да кыпöдöмысь, войтыръяслысь культурасö öта-мöдыскöд матыстöмысь да озырмöдöмысь, войтыркостса йитöдъяс ёнмöдöмысь да ортсы экономикаса да войтыркостса йитöдъяс сöвмöдöмын заслугаясысь. Казьтöд пасöн ошкöны гражданаöс уджсикас серти бура уджалöмысь, мый тöдчымöн инмö республика сöвмöм вылö, да сетöны 2011 во чöжöн кыдзи паметь Коми Республикалы 90 во тырöмлы сиöм гöгрöс пас йылысь.

3. Казьтöд пасöн ошкöм йылысь ходатайствосö сетöны Коми Республикаса Юралысьлы. Ходатайствоöн вермöны шыöдчыны: Коми Республикаса государственнöй власьт органъясса юрнуöдысьяс, Коми Республикаса государственнöй органъясса юрнуöдысьяс, Коми Республикаын муниципальнöй районъяслöн (кар кытшъяслöн) муниципальнöй юкöнъясысь исполнительно-распорядительнöй органъясса юралысьяс (юрнуöдысьяс), Коми Республикаын олöмö пöртысь власьт федеральнöй органъяслöн мутас органъясса юрнуöдысьяс, организациясса, öтйöза öтувъясса юрнуöдысьяс (водзö – шыöдчысьяс).

4. Шыöдчысьяс 2011 вося öшым тöлысь 1 лунöдз сетöны казьтöд пас сетöм вылö кандидат серти ходатайство сы дорö характеристикаöн тайö Положениелöн содтöдын индöм серти.

5. Сы могысь, медым йöзыс вермисны донъявны да веськыда ошкыны гражданаöс, казьтöд пас сетöм могысь кандидатъяс вылö ходатайствосö сы дорö характеристикаöн водзвыв видлалö «Коми Республика водзын заслугаясысь» да «Коми Республикалы зэв бура служитöмысь» отличие пасъяс сетöм кузя комиссия.

Комиссия материалъяс воöм лунсянь 30 лун чöжöн видлалö тайö ходатайствосö да дасьтö сы кузя кывкöртöд сёрнигижöдöн, мый мöдöдö Коми Республикаса Юралысьлы.

Гражданинöс казьтöд пасöн ошкöм йылысь решение оформитсьö Коми Республикаса Юралысьлöн тшöктöмöн.

Гражданалы казьтöд пас эскöданпасöн öттшöтш сетö Коми Республикаса Юралысь либö сылöн тшöктöм серти сетöны мукöд йöз.

«КОМИ РЕСПУБЛИКАЛЫ 90 ВО»

казьтöд пас йылысь положение дорö

СОДТÖД

(форма)

«КОМИ РЕСПУБЛИКАЛЫ 90 ВО» казьтöд пасöн ошкöм йылысь

**ХОДАТАЙСТВО**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(государственнöй власьт орган, муниципальнöй районса (кар кытшса) меставывса асвеськöдлан орган, организация, öтйöза öтув)

1. Гражданин йылысь юöръяс, кодöс кöсйöны ошкыны «КОМИ РЕСПУБЛИКАЛЫ 90 ВО» казьтöд пасöн

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ов, ним, вич)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(чужан кадпас)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(чин, уджаланiн)

2. Ходатайство выдö подув (мортлöн, кодöс кöсйöны ошкыны пасöн, дженьыд характеристика заслугаяссö индöмöн)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Кандидатурасö

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ним, вич, ов)

вöзйис

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(коллегия, собрание, правление, комиссия, районса, карса, мукöд овмöдчöминса администрациялöн решение, аттестационнöй комиссиялöн решение да с.в.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(организация ним)

Юрнуöдысь \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(кырымпас) (ов, ним, вич)

П.М.

2011 вося \_\_\_\_\_\_\_\_\_\_\_\_\_ "\_\_\_" лун

ВЫНСЬÖДÖМА   
Коми Республикаса Юралысьлöн

2011 во рака тöлысь 28 лунся 39 №-а Индöдöн

(2 №-а содтöд)

«КОМИ РЕСПУБЛИКАЛЫ 90 ВО» казьтöд пас

**ОПИШИТÖМ**

1. «КОМИ РЕСПУБЛИКАЛЫ 90 ВО» казьтöд пас (водзö – казьтöд пас) – öтарбокса кытш 25 мм диаметрöн, вöчöма латун да никель сплавысь зарни улö гальвинизацияöн.

2. Казьтöд пассö вöчöма Коми Республикаса государственнöй символикалöн элементъяс подув вылын.

3. Казьтöд паслöн банладорас:

1) пöв вылын кытш шöрас серпасалöма Коми Республикалысь государственнöй канпас;

2) вылыс юкöнас кык стрöкаöн гижöма «90 ВО» гижöд. «90» лыдпас индöма кытш дорас да петö дорсьыс;

3) улi дортiыс кытшолöн моз öти стрöкаын «КОМИ РЕСПУБЛИКАЛЫ» кывъяс;

4) казьтöд паслöн шöркодь юкöнас гöгöрöн серпасалöма лавр вожъяс.

Казьтöд пас лöсьöдан технология – штамповка, литьё.

Казьтöд пас вылын став серпасыс, гижöдыс мылькъя.

4. Казьтöд пассö пыс да кольча отсöгöн йитöма тас дорö, пытшкöс юкöнсö кодлысь эжöма муарöвöй куим рöма лентаöн Коми Республикаса государственнöй дöрапас сер серти. Рöмъяссö серпасалöма сувтсöн ногöн шуйгавывсянь веськыдвылö (лöз, турунвиж, еджыд). Таслöн пасьтаыс 15 мм, джудждаыс 10 мм.

5. Таслöн мöдарлабокас вöчöма казьтöд пассö паськöм дорö йитöм вылö пысалантор.

ВЫНСЬÖДÖМА   
Коми Республикаса Юралысьлöн

2011 во рака тöлысь 28 лунся 39 №-а Индöдöн

(3 №-а содтöд)

«КОМИ РЕСПУБЛИКАЛЫ 90 ВО»

казьтöд пас дорö эскöданпас

**ОПИШИТÖМ ДА БЛАНОК ФОРМА**

1. «КОМИ РЕСПУБЛИКАЛЫ 90 ВО» казьтöд пас дорö эскöданпас (водзö – эскöданпас) – чорыд кыша ичöт небöг, ортсысяньыс пемыд вишня рöма, пытшкöссяньыс – еджыд рöма 105 х 150 мм ыдждаöн.

2. Эскöданпаслöн ортсыладорас серпасалöма Коми Республикалысь государственнöй канпас геральдическöй щиттöг да сы улын куим стрöкаын вöчöма «КОМИ РЕСПУБЛИКАЛЫ 90 ВО» казьтöд пас дорö эскöданпас» гижöд (водзö – казьтöд пас), кутшöмöс вöчöма зарни рöмöн личкалöмöн.

3. Эскöданпаслöн пытшкöсладорас гижöдсö вöчöма роч да коми кывъяс вылын казьтöд пас эскöданпаслöн бланок форма серти.

(казьтöд пас эскöданпаслöн

бланок форма)

(банладор)

|  |  |
| --- | --- |
|  | Коми Республикаса  государственнöй канпаслöн  серпас  «КОМИ РЕСПУБЛИКАЛЫ 90 ВО»  казьтöд пас дорö  ЭСКÖДАНПАС |

(пытшкöсладор)

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (ов)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (ним)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (вич)  СЕТÖМА  «КОМИ РЕСПУБЛИКАЛЫ 90 ВО»  казьтöд пас  Коми Республикаса  Юралысь  п.м.  Коми Республикаса Юралысьлöн  201\_\_ во \_\_\_\_\_\_\_\_\_\_\_ «\_\_\_» лунся  \_\_\_\_ №-а тшöктöм | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (фамилия)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (имя)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (отчество)  НАГРАЖДЕН(А)  памятным знаком  «90 ЛЕТ РЕСПУБЛИКЕ КОМИ»  Глава  Республики Коми  м.п.  распоряжение Главы Республики Коми  от «\_\_\_\_\_» \_\_\_\_\_\_\_\_\_\_\_\_ 201\_\_\_ г.  № \_\_\_\_\_\_\_ |

105 х 150 мм формат

4. Эскöданпасын Коми Республикаса Юралысьлысь кыкнан кырымпассö эскöдöны Коми Республикаса Юралысьлöн канпаса печатьöн.

5. Эскöданпас гижöдсö, казьтöд пасöн ошкöм йылысь даннöйяссö пасйöны, Коми Республикаса Юралысь кырымпассö пуктö сьöд рöмöн.

Исакова 7 257 пас